text: Първата ни среща мина ужасно заради нея | Lover-BG
  Здравейте, не пиша много, нито често, но обичам да влизам в блога за свалячи и да чета различни статии и въпреки че не мога да се нарека сваляч, смея да твърдя за притежанието на някакви умения (с не разяснена стойност 😀 ) и се опитвам да ги усъвършенствам. В момента съм силно "развълнуван" от една ситуация, в която съм попаднал и малко или много не знам какво да правя и какво да мисля по този повод.
  Преди известно време започнах да тренирам и срещнах едно момиче, което веднага прецених като осмица, но не съм предприел нищо. Първоначално дори не се запознахме, в такава ситуация сме, че и да не искаме се опознахме по един грам (а и сме в едно училище). Постепенно забелязах, че често гледа към мен, усмихва ми се винаги като се виждаме, често даже не я забелязвам, а тя ми подвикваше здрасти и помахваше (нищо ненормално) и винаги когато си говореше с мен, се усмихваше (като по правило).
  Аз все пак нищо не предприех първоначално. Веднъж след тренировка се прибирах с останалите и помолих някой да ми цъкне за да проверя дали телефона е в мен, а да не го търся и разбира се имаше хора които веднага бръкнаха в джоба си за телефони, но тя каза, че ще ми звънне и поиска телефона си от брат си (той й го държеше до момента, за да не го изгуби или нещо такова) за да може да ми звънне. Малко или много го приех като знак и все пак не изтрих номера й от регистъра на джи-си-ме-то :).
  След може би седмица, ако не и повече, отсъствах от няколко тренировки и сметнах, че е добър момент да и се обадя (а и имах снимки от едно празненство в училище които щях да използвам като вид предтекст). Звъннах й следобед, като я уговорих да се видим същата вечер, като споменах и за снимките между другото. Тя каза, че имала ангажименти и не знаела дали ще е свободна и т.н. (стандартното) а аз поисках да ми прати съобщение като реши на номера, от който й звъня.
  По-късно ми звънна и предложи да се видим в някакъв час (вечер, но по светло 😀 ) , избрах мястото и се срещнахме без инциденти. Стана въпрос че е имала уговорка но тя се е отменила. До тук горе-долу нормално ми се струва всичко, но като се видяхме ми се стори много странна (не ме разбирайте погрешно, беше така наконтена както не съм я виждал преди: прическа-доста старателна, дрехи- новички, обувки и те (не я следя просто стана въпрос за магазини и тя се похвали), герданчета гривнички, беше се постарало момичето), но просто беше малко нервна, все едно аз като съм бил 8-9 клас и съм се притеснявал за тези работи (като всеки новак).
  Често като говорихме се губеше контакта с очите (по-често отколкото го имаше и странно, но дори като говореше, гледаше настрани (едно такова периферно, но не гледаше към мен) въртеше очи един вид :D) тя постоянно гледаше наляво надясно, даже като ми говореше (не съм я гледал втренчено и постоянно да каже човек, че я е страх да погледне като съм се опулил или че я дебна), а допир почти нямаше. Разговора вървеше (общо взето глупости като нормално), но само аз насочвах посоката и тя не питаше нищо за мен, нито отваряше теми за разговор, по едно време на една тема беше малко по-активна, но за 5 мин...
  След час и нещо вадене на думи с ченгел, предложих разходка, но тя отказа и скоро почуствах, че е време за "омитане" и ако останем работата ще стане още по-зле и тръгнахме (реших да черпя, тя отказа, но сервитьорката беше мой човек и даже не и обърна внимание като стана въпрос, че имам повод да черпя). Докато я изпращах говорихме и така се разделихме като пуснах едно тип "радвам се че се видяхме" (сега някой може да каже, че е било място на аматьорска целувка за "чао" ама не, нямаше никакви предпоставки преди това).
  Въпросът ми е какво да мисля и да действам ли изобщо, защо ми се обади да се видим след като ме беше отписала на практика, дали просто и се е провалил планът и аз съм бил единствената опция да излезе (съмнява ме), аз ли бъркам нещо в мислите си че поне малко ме харесва или тя нещо не е била предразположена или не знае какво да прави, да се видим ли втори път след известно време, да пусна ли един бъзик като се видим от рода "защо беше толкова дървена като излизахме, не знаеш ли че не хапя"?
  Чисто и просто си беше ужасна среща (то не беше среща честно казано...) а си мислех от преди това че нещата може да минат с много груб отказ, но не и толкова странно.
  ← Среща с момиче от друг град – проблем	Лош старт на първата среща с момиче →
  17 мнения за "Първата ни среща мина ужасно заради нея"
  Може толко да те е харесала, че да си е изгубила ума. Иначе за знаците – и аз съм се усмихвал на обикновени момичета от куртоазия, а за телефона – може да си и бил много симпатичен и да е искала да ти помогне, но само до там. Разбира се може и да не е точно така.
  Тя те харесва…Но не й се е получило на първата среща и най-тъпото в случая е, че още щом изпаднеш в такава ситуация, си даваш сметка колко е глупаво, но все едно се гледаш от страни – не си в състояние да промениш поведението си по никакъв начин…и колкото повече го мислиш, толкова по-зле става…така че е добре, че си прекратил срещата ви – от това само можеше да става по-зле, но не и по-добре.
  Но го погледни от хубавата страна – по-добре момиче, което се притеснява, от колкото такова, на което не му дреме, нали…
  Никой не си отменя срещата (отпаднала? добре, че си се направил, че й вярваш…) и не се гласи, за да отиде на среща с човек, за когото не му пука…
  Не й казвай, че е била дърво! Тя го знае и сама, усетила го е и няма нужда да наливаш още масло в раната 🙂 Но можеш да й кажеш, че не ядеш хора…но за нея ще направиш едно малко изключение и ще я хапнеш…хайде да не продължавам натам…
  Щом се притеснява, следващият път измисли някакво съпътстващо активити…Федербал, кино, билярд или нещо там, което подхожда повече на втора среща, за да не е неловко, когато темите на разговор се изчерпат и изпаднете в мълчание…още по-добре, ако можеш да се сетиш нещо, което е казала, че обича да прави в моментите, когато си се правил, че я слушаш… 🙂
  П.С. И вземете казвайте какво се случва в последствие с историите ви…За какво Lover премахна заключването на старите теми и за какво аз пиша вече 236-ти коментар, ако една жена до сега не съм успяла да сваля… 🙂
  @priZdrachna – Наистина ли след толкова дълъг предстой в сайт за съблазняване на жени, не си успяла да свалиш нито една жена? 🙂 Това ще говори много лошо за нас. Я си признай! 🙂
  Виж сега пич, момичето може и да си има приятел, но да си пада по теб и да е объркана донякъде….
  Най-доброто, което според мен можеш да й кажеш е като се видите във фитнеса да й се извиниш, че точно ТИ си се държал малко неловко и нервно и така ще отнемеш малко от нейното напрежение
  @Lover, ами да ти кажа честно не съм опитвала…но сега така ме амбицираш 🙂
  @Mr.Souza, браво беее…схванал си едно основно правило в живота – много обичаме друг да поема вината заради нас 🙂 страхотен съвет…както каза една моя приятелка – "Искам да му звънна, да му кажа да дойде да ми оправи компютъра и после да го слушам как разправя на приятелите ни "Гледайте
  …гледайте Ели колко е печена – как сама си оправи компютъра" 🙂
  29.05.2009 в 01:04
  priZdrachna, айде като опитваш да съм наблизо 😀
  KamenKR, Да ходим да сваляме жени ли ми пускаш оферта… 😉
  Като ти гледам опита, нищо чудно да ме биеш. Кога и къде? 😀
  29.05.2009 в 21:04
  Да, като се гледам и аз, нищо чудно с жените да ми провърви повече, от колкото с мъжете… 🙂
  Ами, още утре вечер, ако искаш…в Брюксел, на Централния площад 🙂
  Айде ти ела на "Попа" в СФ, че ми е малко далечко твойто място
  Камене, явно ще се наложи горките девойки да почакат малко, за да ги огрее нашият дриймтийм…Хайде стига сме флуудили на момчето темата 😉
  30.05.2009 в 15:10
  Вярно че много флуудим, ама и той да сподели, какво става по нататък. priZdrachna, намери ме в Skype pls – KamenKraichev. Aко си напишеш твоя ще разбереш в пълния смисъл на думата какво е флуудене. 😀
  pls … 😀 програмистки жаргон ? xD ми нищо не е станало, не съм сигурен дали искам да се видим втори път, но ако стане нещо непременно ще пиша 🙂
  Понеже това е било истинска среща м/у вас и както казваш тя е била наконтена,сега ще те питам ти беше ли облечен подходящо за ПЪРВА среща с това момиче?Защотото ако не си бил трябва да се сърдиш на себе си!Момичето се е наконтило защото е искало да я харесаш,а ако ти не си бил "наконтен" момичето се е смутило.Освен това след като е била "наконтена" ти каза ли и че изглежда "страхотно" или че е красива или нещо от този тип!Ако не си го направил,това е втората ти грешка!Разбери,че когато човек се наконти за среща той го прави не само за да го харесат,а за да демонстрира уважение към човекът с който се среща.По този начин тя е показала,че те взима на сериозно и,че очаква специална вечер,а не просто "излизане с някой".Като тук не говоря за вечеря с омари или нещо подобно,а че тя ще бъде център на внимание и като двойка ще изглеждате добре в очите на околните хора!Много е важно и на какво място си я завел и къде по принцип на нея и е приятно да излиза!Другото което ми направи впечатление,че постоянно си опитвал да отваряш теми на разговор с нея когато тя е мълчала.Ами пич тук също си допуснал грешка.Трябвало е да позволиш на момичето малко да се поокопити и да отвори някаква тема за разговор,а не постоянно да я атакуваш с въпроси:)))По принцип жените не обичат да ги "надприказват" и е трябвало малко да си по-кротък докато тя се отпусне.Можело е и ти да се усмихваш сръмежливо:))!Освен това защо искаш да те пита за теб?Ами момичето не и пука за сега какъв си ,а просто те харесава и за нея е важно как се държиш с нея,а не къде живееш примерно и какво имаш или нямаш:)За това не е питала за теб,а сте водили общи разговори:)Ако научи всичко за теб на първа среща,ще и станеш безинтересен:)Също така е можело и да пускаш по някоя лека шега за да я разведриш:).Предлагам ти да и се обадиш пак и просто да си поговорите!Но трябва да побързаш:)Този път ако излезете и кажи пак да си облече нещо по-така и ти се наконти:)
  Надявам се да успея да ти помогна!
  Сигурно вече си се видял с това момиче и не знам как е минало, но идеаята ти за бьзика че се е дьржала като дьрво е доста тьп в случая имайки предвид, че момичето е супер неопитно и срамежливо.
  Според мен момичето чака ти да направиш първата крачка за физическия контакт, да я прегърнеш спонтанно или покрай някой бъзик. Да й се радваш, да се шегуваш, ще я отпусне. Също просто я питай на момента дали всичко е наред и я предразположи да може да споделя в тази посока, защото как ще мине зависи и от двама ви, не е нужно да е измислено и планирано всичко, просто като нещо не е наред – ако се чувства неловко или притеснено, да си каже, ще се почувства по-добре, че знаеш и хем няма да се чудиш, хем ще знаеш на каква дистанция да караш един вид. :Д Това с очите обаче може да попречи на целувка например, щом не може да те гледа в очите, това ще рече ,че я е срам от теб, защото ако те гледа в очите – по-точно ти гледаш нея в нейните, а може да й е некофортно, затова може просто да я хванеш за ръка, като усетиш момента. Пак е близост и е нещо физическо, но не е прекалено. За говоренето – може би прекалено много се притеснява от това да не каже нещо нередно – захвани теми, в които е по-сигурна и започнете с ежедневни неща, където ще говори по-спокойно. Също се радвай на отговорите й ,ако ти допадат ,а не просто да кимаш и да продължаваш нататък. Да я предразположиш и да й докажеш, че не е нужно да е перфектна, а просто да е себе си ,че ти това искаш да видиш в нея – това е най-важното. А ако се отпусне и бъде такава – ще е прелестна 🙂 Успех!